המופלאה: הרפתקאות ליידי באג – דמויות
דמויות משנה > תלמידי בית הספר

אליה סזאר / רינה רוז' (מיה קדוש): בת הזוג של נינו וחברתהּ הטובה ביותר של מרינט. היא יודעת על אהבתהּ של מרינט לאדריאן ומנסה לעזור לה להתוודות בפניו. אליה היא מעריצה גדולה של החיפושית, וכן מנהלת בלוג המוקדש לה בשם "בלוג החיפושית", מבלי לדעת שזו חברתהּ הטובה מרינט. הבעלים הקבוע של מופלא השועל בתור רנה רוז', וכוח העל שלה הוא יצירת אשליות. בהמשך מגלה את זהותה של מרינט כחיפושית, והופכת למחזיקה קבועה במופלא השועל. החזיקה זמנית במופלא החיפושית. בסוף עונה 3 נעקצה על ידי צרעה של מלכת הפלאים ונשלטה על ידה. בעונה 4 הפכה לרינה החמקנית לאחר שגבריאל אגרסט משוכנע שהיא לא רינה רוז' יותר. בסוף העונה הרביעית מחזירה לחיפושית את מופלא השועל. הייתה המגויסת השנייה למחתרת הרטבים של נינו. בעונה החמישית קיבלה שוב את מופלא החיפושית והפכה לבאגאבלה בפרקים "העברה", "התלהטות" ו-"תגלית". השנייה שהצליחה להתנגד לאקומה של אפלולי. בסוף העונה החמישית קיבלה את מופלא השועל לצמיתות. בתחילת עונה 6 בפרק 2 מרינט מעניקה לה קווגאטאמה המקושרת לבעלות מופלא החיפושית ואומרת לה שאם יקרה לה משהו היא תהיה השומרת המחליפה לה.
נינו לה היף / בר-שריון / יוצר הבועות / הלם-צב / רוקטיר / משכיחן / שם-קוד קטשופ (ערן מור): חברו הטוב ביותר של אדריאן ובן הזוג של אליה. חולם להיות במאי בהשראת סטיבן שפילברג. נער חברותי ונחמד. דיג'יי חובב. הבעלים הקבוע של מופלא הצב בתור בר שריון. כוח העל שלו הוא יצירת בועת מגן. המגן שלו משמש גם כנשק שלו. בסוף עונה 3 נעקץ על ידי מלכת הפלאים ונשלט על ידה. בפרק האחרון לעונה 4 חשף בטעות שאליה עוד משתמשת במופלא השועל כרינה החמקנית. בעונה החמישית יצר את מחתרת הרטבים שכוללים את כמעט כל חבריו לכיתה שמטרתם היא לעזור לחיפושית ולחתול שחור להביס את מונרך. בסוף העונה החמישית קיבל את מופלא הצב לצמיתות.
קלואי בורז'ואה / מלכת הדבורים (טליה ברקאי): חברת ילדות של אדריאן, ואוהבת לאמלל את עולמה של מרינט. מאוהבת באדריאן. ניתנת לתפיסה בתור נערה אגואיסטית, נצלנית ומפונקת שלא אכפת לה מאיש חוץ מעצמה, אך ניתן לתפוס אותה כנערה שלא קיבלה מספיק תשומת לב מאמה בילדותה, ולכן היא מתנהגת ככה ודורשת את תשומת הלב שמגיעה (שחסרה) לה. בעבר העריצה את החיפושית ואהבה ללבוש ביחד עם סברינה תחפושות שלה (החיפושית) והחתול השחור. חברתהּ היחידה מלבד אדריאן היא סברינה, שהיא בעצם השפוטה שלה. שאלהּ את מופלא הדבורה מספר פעמים כדי להפוך למלכת הדבורים, ולעזור להציל את פריז. כוח העל שלה הוא לשתק את היריב שלה כמו עקיצת דבורה. באיזה שהוא שלב עש לילה ניסה לתת לה עוד אקומה והיא הראשונה שהצליחה לסרב לו. בסוף העונה השלישית היא עברה לצידו של עש לילה בגלל טעות של החיפושית או יותר נכון בגלל קינאתה של מרינט בקגאמי או ליתר דיוק בגלל אהבתה של קגאמי באדריאן, ופיתחה שנאה עזה לחיפושית. כשהיא הייתה "מלכת הפלאים" היא השתלטה על המוחות של כל תושבי/ת פריז וגילתה את כל זהויות הגיבורים שקיבלו מופלא בעונות 2 - 3 מלבד הזהויות של החיפושית והחתול השחור. בעונה 4 פרק "המוחצת" גילתה שיש לה אחות למחצה בשם זואי (שאותה קלואי לא הכי מחבבת). בסוף הפרק קבוצת הרמאיות התחילה לשתף פעולה עם לילה כדי שמרינט לא תצליח להתוודות על אהבתה לאדריאן. בעונה החמישית השתלט עליה אקומה והיא הפכה למשמידה בפרק "התלהטות". בפרק "מהפכה" שיתפה פעולה עם מונרך וכמעט גילתה את זהותם/ן של החיפושית והחתול השחור, באותו הפרק היא הפכה לראש העיר של פריז לזמן קצר ולאחר מכן הושעתה על ידי הוריה ללונדון.
לוקה קופאין / ויפריון / משתיקן / אמת (סער בדישי) (החל מהעונה 2): האח התאום של ג'ולקה. מנגן על גיטרה וכינור, ואוהב מוזיקת רוק, במיוחד את ג'אגד סטון. מאוהב במרינט ויודע על אהבתה לאדריאן. בעונה 3 קיבל אקומה והפך למשתיקן. הבעלים הקבוע של מופלא הנחש עם כוח ההזדמנות השנייה, לחזור לזמן מסוים שסימן עם המופלא שלו. היה חבר של מרינט בין עונות 3 - 4, בעונה הרביעית בפרק 1 הם נפרדים (מכיוון שמרינט לא יכלה לספר ללוקה שהיא החיפושית) ולוקה מקבל אקומה והופך ל'אמת'. ובאותו הפרק מתגלה שהוא הבן של ג'אגד סטון. בהמשך הסדרה מגלה את זהויות החיפושית והחתול השחור אך לא מספר להם. בעונה 5 פרק 13 עוזב את פריז יחד עם ג'אגד סטון, פנג, ופני לטיבט מכיוון שיותר מדי מסוכן ללוקה להיות בפריז משום שהוא יודע את הזהויות של הגיבורים, הם פוגשים את מאסטר סו האן שמלמד אותם מופלא-פו (כמו קונג פו) בפרק סיום העונה הם חוזרים לפריז לעזור לחיפושית ולחתול השחור להילחם בכל האנשים שהפכו למריקלייזד. בסוף עונה 3 נעקץ על ידי צרעה של מלכת הפלאים ונשלט על ידה. היה השלישי שהצליח להתנגד לאקומה של מונרך. בסוף עונה החמישית קיבל את מופלא הנחש לצמיתות. בתחילת העונה השישית נודע לנו שהוא עבר לבית הספר פרנסואה דופונט.
קגאמי טסורוגי / ריוקו / אוני-צ'אן / שקרים / ריפוסט / ריוקומורי / ריפוסט פריים (תמי ברק) (החל מעונה 2): קגאמי היא בת למשפחת סייפים מפורסמת, ממוצא יפני ובת הזוג של פליקס בהמשך. מעונה 5 שותפה ויריבה של אדריאן בסייף וחובבת ציור, לא סיפרה זאת לאף אחד חוץ מאימה, אדריאן ומרינט. קאגמי נהיית חברה טובה של מרינט בהמשך הסדרה. הבעלים הקבוע של מופלא הדרקון בתור ריוקו. כוח העל שלה היא שליטה בשלושת האלמנטים: מים, אוויר וברק. הייתה לזמן קצר בת זוגו של אדריאן למרות שאדריאן עדיין היה מאוהב בחיפושית. בעונה הרביעית בפרק 2 נפרדה מאדריאן (מכיוון שאדריאן סיפר לה שקרים והוא היה חייב לשמור בסוד שהוא החתול השחור), ובפרק 4 מרינט מנסה לעזור לה לחזור לזוגיות העבר שלה איתו, וקגאמי מתחילה להבין שאדריאן ומרינט צריכים להיות ביחד, אף על פי שיש לה עדיין רגשות כלפי אדריאן בעונה החמישית החל מפרק "שלמות" היא יוצרת חברות עם לילה ובגלל זה השתלט עליה אקומה פעמיים באותה העונה. באותו הפרק גם מגלה את הזהות של מרינט כחיפושית ומגלה לפליקס לאחר שנהפכו לזוג בפרק "יומרה". בתחילת העונה השישית נודע לנו שהיא עברה לבית הספר פרנסואה דופונט.
סברינה ריינקומפרי / הנעלמת / המפליאה / מיס האונד (דקלה הדר): שפוטה המצייתת לכל פקודה של קלואי. אין לה החלטות משלה, והיא תמיד תגן על קלואי. בעלת שער ג'ינג'י ומשקפיים. בעונה 4 פרק 24 מקבלת את מופלא הכלב. הבעלים הקבוע של מופלא הכלב בתור מיס האונד, ולעזור להציל את פריז. כוח העל שלה הוא לגעת עם הכדור שלה בחפץ מסוים ואז להחזיר אותו לידיה. בעונה 5 משתלט אקומה עליה בפרק 17 והיא הופכת שוב לנעלמת עם כוחות מוגברים, בפרק 21 חושפת יחד עם מרינט את לילה וקלואי כשקרניות. בסוף עונה החמישית קיבלה את מופלא הכלב לצמיתות. בעונה 6 בפרק 4 היא מתחברת עם סברינה ובזכןץ האומץ שלה מחליטה לשנות את המראה שלה בתור גיבור על וגם היום-יומי שלה ובסוף הפרק היא אפילו מצטרפת לקבוצה של החברות של מרינט.
זואי לי / וספריה / המוחצת / קיטי נואר (החל מעונה 4) (איילה פלדמן): בתה של אודרי ואחותה למחצה של קלואי. קיבלה אקומה בפרק 7 והפכה למוחצת. הבעלים הקבוע של מופלא הדבורה בתור וספריה ולעזור להציל את פריז. כוח העל שלה הוא לשתק את היריב שלה כמו עקיצת דבורה. בעונה 5 פרק 17 נגלה שיש לה רגשות כלפי מרינט. פלאג בחר בה למחזיקה החדשה שלו לפרקים "העברה" ו-"התלהטות" בעונה החמישית. בסוף עונה החמישית קיבלה את מופלא הדבורה לצמיתות. בעונה 6 בפרק 4 היא מתחברת עם סברינה ובסוף הפרק אנו מגלים שאויב שלה מניו יורק חזר להציק לה.
מקס קאנטה / פגסוס / גיימר / גיימר 2.0 / שם-קוד בריימז (ערן מור): גאון מחשבים שבנה את הרובוט העצמאי החכם בעולם, מרקוב. הוא חובב משחקי וידאו. נתפס כטוב לב וחושב על אחרים. בעונה 3 מקבל את מופלא הסוס. הבעלים הקבוע של מופלא הסוס בתור פגסוס, ולעזור להציל את פריז. כוח העל שלו הוא ליצור פורטל ולהשתגר איתו למקום שיבחר. בעונה 5 גויס למחתרת הרטבים של נינו. בסוף עונה 3 נעקץ על ידי צרעה של מלכת הפלאים ונשלט על ידה. בסוף עונה החמישית קיבל את מופלא הסוס לצמיתות.
מילן הפראל / פולימאוס / מפלצת פחד / שם-קוד גרביצ'ה (שירלי לילו): ילדה חמודה וחייכנית שתמיד נהנת לעזור לכולם. פעילה סביבתית ודואגת לכדור הארץ. בת הזוג של איוון. אבא של מילן הוא פנטומימאי מפורסם. מילן ילדה צבעונית ואופטימית מאוד, יש בה המון צדדים חיוביים. הבעלים הקבוע של מופלא העכבר בתור פולימאוס, ולעזור להציל את פריז. כוח העל שלה הוא להשתכפל לשיבוטים שלה, ככל שיש יותר שיבוטים ממנה היא תהיה קטנה יותר. בעונה 5 גויסה למחתרת הרטבים של נינו. בסוף עונה החמישית קיבלה את מופלא העכבר לצמיתות.
ג'וליקה קופאין / נמרה סגולה / ריפלקטה / שם-קוד גראנד ור-נור (דקלה הדר): התאומה של לוקה. ילדה ביישנית, נהנית לעזור ולא מדברת הרבה. בעונה הרביעית מתגלה שהיא הבת של ג'אגד סטון. באותה העונה הבעלים הקבוע של מופלא הנמר בתור נמרה סגולה, ולעזור להציל את פריז. כוח העל שלה הוא הדף, כמו חוזקת על. בעונה 5 גויסה למחתרת הרטבים של נינו. בעברה נשארה כיתה שנה אחת. בסוף עונה החמישית קיבלה את מופלא הנמר לצמיתות.
רוז להביון / פיגלה / נסיכת הניחוחות / שם-קוד קוקטייל (שירלי לילו): חברתה הטובה של ג'וליקה עוד מהילדות. הבעלים הקבוע של מופלא החזיר בתור פיגלה, ולעזור להציל את פריז. כוח העל שלה הוא להציג את המשאלה הגדולה ביותר של מי שסימנה. אנו מגלים בעונה 4 שהיא חולה במחלה כלשהי. בעונה 5 גויסה למחתרת הרטבים של נינו. בסוף עונה החמישית קיבלה את מופלא החזיר לצמיתות.
אליקס קובדל / טיימברייקר / באניקס / ילדת הכלב / באני-כלב (עונה 1 עינת אזולאי, עונות 2 - הווה דקלה הדר): ברוב שעות היום רוכבת על גלגיליות. אליקס מצחיקה, שנונה וילדת טום בוי. ביתה של אוצר הלובר. קיבלה בעונה 5 פרק 1 את מופלאים הארנב והכלב, ואיחדה אותם. הראשונה מדמויות המשנה שאיחדה מופלאים מלבד חיפושית, חתול שחור וגבריאל אגרסט. מחזיקת מופלא הארנב החל מעונה 5 יוצאת למסע בזמן עד שמונרך יובס. חיפושית הביאה לה את מופלא הארנב באופן קבוע. כוח העל שלה הוא לנוע בזמן. בספיישל לונדון עוזרת לחיפושית להציל את הזמן ונשארת במחילה עד שמחזיק מופלא הפרפר החדש יובס.
קים נואין / מלך הקופים / קופידון אפל / שם-קוד בורגונדי / הומור אפל (ערן מור): היה מאוהב בקלואי. בן זוגה של אודיל (חברתו של קים לשחייה). הוא לא חכם במיוחד ואוהב להתגרות באחרים. בעונה שלוש מקבל את מופלא הקוף. הבעלים הקבוע של מופלא הקוף בתור מלך הקופים, ולעזור להציל את פריז. כוח העל שלו הוא לשבש כוחות על. בעונה 5 גויס למחתרת הרטבים של נינו. בסוף עונה 3 נעקץ על ידי צרעה של מלכת הפלאים ונשלט על ידה. בעונה החמישית בפרק "לעג" הופך להומור אפל והופך את כל האנשים למצחיקים יותר כדי ללעוג עליהם. בסוף עונה החמישית קיבל את מופלא הקוף לצמיתות.
איוון בראל / מינאטאורוס / לב אבן / החייל איולי: איוון הוא פעיל סביבתי, בן הזוג של מילן, והראשון שקיבל אקומה בסדרה. הבעלים הקבוע של מופלא השור בתור מינאטאורוס, ולעזור להציל את פריז. כוח העל שלו הוא חוזקת על והגנה על עצמו ממתקפות ישירות. בעונה 5 גויס למחתרת הרטבים של נינו. בסוף עונה החמישית קיבל את מופלא השור לצמיתות.
נתניאל (נייט) קורצברג / קאפריקיד / ציירשע (ערן מור): הצייר של הכיתה, ידיד טוב של מרינט והיה מאוהב בה פעם, מצייר קומיקס בהשראת החיפושית, ומאוהב בה משום שהצילה אותו מאקומה. בעונה 4 פרק 24 מקבל את מופלא העז. הבעלים הקבוע של מופלא העז בתור קאפריקיד ולעזור להציל את פריז. כוח העל שלו הוא הוא ליצור חפץ לבחירתו אך בניגוד לכוח החיפושית הוא לא יהיה קסום. בסוף עונה החמישית קיבל את מופלא העז לצמיתות.
מארק אנסיאל / רוסטר-בולד / נהפוכו: ילד ביישן מבית הספר, כותב ספרים והוא כתב ספר שנקרא "יומנה של החיפושית", הוא ונתניאל כתבו קומיקס על החיפושית. הבעלים הקבוע של מופלא התרנגול בתור רוסטר בולד, ולעזור להציל את פריז. כוח העל שלו הוא לבחור כוח על ולהשתמש בו. במקור הוא מבוסס על חבר טוב של תומאס יוצר הסדרה. בסוף עונה החמישית קיבל את מופלא התרנגול לצמיתות.
סאבליים (החל מעונה 6 פרק "סובלימציה"): ילדה קטועת רגל בעלת שתי פרוטזות. מתחרה במרתונים וידידה של אדריאן.
אורור ביירל / סופת הקרח (עונות 1–4) (עינת אזולאי): תלמידה בכיתה של גברת מנדלייב וחברה של מרינט. התמודדה בתחרות בטלוויזיה להיות חזאית מזג האוויר בערוץ הילדים, קיבלה אקומה בעונה 1 ובעונה 3 והפכה לסופת הקרח עם שליטה מלאה במזג האוויר.
מירל קאקט (עונות 1–5) (טליה ברקאי): תלמידה בכיתה של גברת מנדלייב והתמודדה בתחרות בטלוויזה להיות חזאית מזג האוויר בערוץ הילדים וניצחה.